Document ID: /roh_data/filtered/swiss_laws_in_ROHinterleaved.jsonl.gz/23777

This text was translated from EN into Rumantsch Grischun.

On receipt of the application from the public prosecutor, the compulsory measures court shall immediately arrange a private hearing with the public prosecutor, the accused and his or her defence lawyer; it may require the public prosecutor to participate. If so requested, it shall permit the accused and the defence to inspect the files in its possession before the hearing. Any person who is permitted not to attend the hearing may submit applications in writing or make reference to earlier submissions. The compulsory measures court shall gather all the immediately available evidence that may substantiate or rebut the suspicions or the grounds for detention. If the accused expressly waives the right to a hearing, the compulsory measures court may decide in written proceedings on the basis of the application made by the public prosecutor and the submissions made by the accused. Amended by No I of the FA of 17 June 2022, in force since 1 Jan. 2024  (AS 2023 468; BBl 2019 6697).

La dretgira da mesiras repressivas fixescha immediatamain suenter l’entrada da la pretensiun da la procura publica ina tractativa betg publica cun la procura publica, cun la persuna inculpada e cun sia defensiun; ella po obligar la procura publica da sa participar a questa tractativa. Sin dumonda conceda ella a la persuna inculpada ed a la defensiun ordavant invista da las actas che stattan a sia disposiziun. Tgi che manca giustifitgadamain a la tractativa po inoltrar giavischs en scrit u renviar ad anteriuras inoltraziuns. La dretgira da mesiras repressivas retschertga las cumprovas ch’èn immediatamain disponiblas e ch’èn adattadas per confermar u per refutar il suspect d’avair commess in malfatg ubain ils motivs d’arrest. Sche la persuna inculpada renunzia explicitamain ad ina tractativa, po la dretgira da mesiras repressivas decider en ina procedura en scrit sin basa da la pretensiun da la procura publica e da las inoltraziuns da la persuna inculpada. Versiun tenor la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697).